CELEX: 62011TN0235
Language: fi
Date: 2011-04-29 00:00:00
Title: Asia T-235/11: Kanne 29.4.2011 — Espanja v. komissio

25.6.2011   
            
            
               FI
            
            
               Euroopan unionin virallinen lehti
            
            
               C 186/30
            
         Kanne 29.4.2011 — Espanja v. komissio
   (Asia T-235/11)
   2011/C 186/56
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: M. Muñoz Pérez)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 18.2.2011 tehdyn komission päätöksen K(2011) 1023 lopull. siltä osin kuin sillä alennetaan koheesiorahaston tukea seuraavien hankkeiden vaiheille:
               
                           —
                        
                        
                           raidemateriaalien hankkiminen ja asentaminen huippunopealle junayhteydelle Madrid-Zaragoza-Barcelona-Ranskan raja. Madrid-Lleida-rataosuus (CCI nro 1999.ES.16.C.PT.001)
                        
                     
                           —
                        
                        
                           huippunopea junayhteys Madrid-Barcelona. Lleida-Martorell-rataosuus (asemalaituri, 1. vaihe) (CCI nro 2000. ES.16.PT.001)
                        
                     
                           —
                        
                        
                           huippunopea junayhteys Madrid-Zaragoza-Barcelona-Ranskan raja. Pääsy Zaragozaan. (CCI nro 2000. ES.16.C.PT.003)
                        
                     
                           —
                        
                        
                           huippunopea junayhteys Madrid-Zaragoza-Barcelona-Ranskan raja. Lleida-Martorell-rataosuus. Ratajakso X-A (Olérdola- Avinyonet de l Penedés) (CCI nro 2001.ES.16.C.PT.007) ja
                        
                     
                           —
                        
                        
                           uusi huippunopea junayhteys Levanteen. Ratajakso LA Gineta-Albacete (asemalaituri) (CCI nro 2004.ES.16.C.PT.014).
                        
                     
         
               —
            
            
               toissijaisesti kumoamaan sen osittain tässä kannekirjelmässä nimenomaisesti mainittuihin muutoksiin sovellettujen rahoitusoikaisujen osalta, ja vähentämään oikaisun määrän 27 047 647,00 euron suuruiseksi.
            
         
               —
            
            
               velvoittamaan komission joka tapauksessa korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu koheesiorahastosta 16.5.1994 annetun neuvoston asetuksen N:o 1164/94 (EYVL L 130, s. 1) liitteessä II olevan H artiklan 2 kohtaa on rikkomiseen, koska komissio ei ole noudattanut kuulemisesta laskettavaa kolmen kuukauden määräaikaa päätöksen tekemiselle.
            
         
               2)
            
            
               Toinen kanneperuste, joka perustuu alihankintasopimusten osalta siihen, että vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14.6.1993 annetun neuvoston direktiivin 93/38 (EYVL L 82, s. 40) 20 artiklan 2 kohdan e alakohtaa on rikottu, ja oikaisun kohteena olevien urakka- ja palveluhankintasopimusten osalta siihen, että tämän 20 artiklan 2 kohdan f alakohtaa on rikottu, koska sitä on sovellettu väärin sen vuoksi, että täydentävien suoritusten hankkiminen on käsitteellisesti eri asia kuin Espanjan julkisia hankintoja koskevassa lainsäädännössä säädetty sopimuksen muuttaminen täytäntöönpanovaiheessa, joten mainittu muuttaminen ei kuulu direktiivin 93/38 soveltamisalaan.
            
         
               3)
            
            
               Kolmas kanneperuste, joka perustuu siihen, että toissijaisesti edellisiin nähden ja yksinomaan oikaisun kohteena olevien urakka- ja palveluhankintasopimusten tapauksessa direktiivin 93/38 20 artiklan 2 kohdan f alakohtaa on rikottu, koska on täytetty kaikki vaatimukset, joiden mukaan Espanjan viranomaiset voivat tehdä hankinnat neuvottelumenettelyllä julkaisematta niissä viidessä hankkeen vaiheessa toteutettuja lisätöitä, joihin rahoitusoikaisu vaikuttaa.